फिल्म की शूटिंग के दौरान हुआ प्यार, रिलेशनशिप को हुए 6 महीने
Parineeti Chopra and Raghav Chadha's Love Story: How did it begin and where did they first meet? एक्ट्रेस परिणीति चोपड़ा और आम आदमी पार्टी के नेता राघव चड्ढा इन दिनों अपने रिलेशनशिप को लेकर सुर्खियों में हैं। हाल ही में एक्टर और सिंगर हार्डी संधू ने भी इस खबर को कंफर्म कर दिया है
एक्ट्रेस परिणीति चोपड़ा और आम आदमी पार्टी के नेता राघव चड्ढा इन दिनों अपने रिलेशनशिप को लेकर सुर्खियों में हैं। हाल ही में एक्टर और सिंगर हार्डी संधू ने भी इस खबर को कंफर्म कर दिया है। वहीं अब खबर आ रही है कि परिणीति चोपड़ा और राघव की मुलाकात कॉलेज के दिनों में नहीं बल्कि शूटिंग के दौरान हुई थी और कपल के रिलेशनशिप को 6 महीने हो चुके हैं।
पंजाब में मिले थे राघव-परिणीति, 6 महीने से साथ हैं
ईटाइस्म की रिपोर्ट के मुताबिक एक सूत्र ने बताया कि परिणीति पहली बार राघव से पंजाब में मिलीं थीं। उन दिनों वो वहां फिल्म की शूटिंग कर रही थीं। हालांकि, अभी ये पुख्ता नहीं है कि कपल के रिलेशनशिप को कितना वक्त हुआ है, लेकिन कहा जा रहा है कि करीब 6 महीने से दोनों साथ हैं। साथ ही बात शादी तक जा पहुंची है।
इन सेलेब्स ने परिणीति-राघव के रिश्ते को कंफर्म किया 
परिणीति-राघव ने भले ही अपने रिश्ते की स्थिति के बारे में कुछ नहीं कहा हो, लेकिन उनसे जुड़े कई लोग इस रिश्ते पर मुहर लगा चुके हैं। हाल ही में सिंगर और एक्टर हार्डी संधु ने बताया था कि दोनों घर बसाने की तैयारी कर रहे हैं। उन्होंने कहा, 'फिल्म कोड नेम तिरंगा की शूटिंग के वक्त परिणीति मुझसे शादी को लेकर चर्चा करती थीं। वो कहती कि मैं तभी शादी करूंगी जब लगेगा कि मुझे सही लड़का मिल गया है। वहीं AAP के सांसद संजीव अरोड़ा ने भी सोशल मीडिया पर दोनों को बधाई दी थी।'
सगाई की रूमर्स के बीच मुंबई पहुंचीं प्रियंका 
रिलेशनशिप और सगाई के रूमर्स के बीच परिणीति चोपड़ा की कजिन प्रियंका भी पति निक जोनस और बेटी मालती के साथ मुंबई पहुंच चुकी हैं। शुक्रवार रात उन्हें एक इवेंट में स्पॉट किया गया। कहा जा रहा है कि प्रियंका इंडिया में अपनी अपकमिंग फिल्म सिटाडेल का प्रमोशन करेंगी। साथ ही वो राघव और परिणीति से भी मुलाकात करेंगी।
सितारों का जमावड़ा लगा था। कहा जा रहा है कि वो अपकमिंग प्रोजेक्ट 'सिटाडेल' का भी प्रमोशन करेंगी। ये कहा जा रहा है कि वो परिणीति और राघव से भी मुलाकात करेंगी।
तीसरी बार साथ दिखे परिणीति-राघव
परिणीति और राघव को सबसे पहले मुंबई के बांद्रा में देखा गया था। अब बुधवार की रात को उन्हें दिल्ली एयरपोर्ट पर एक साथ देखा गया। राघव ने परिणीति को एयरपोर्ट पर रिसीव किया। इस दौरान दोनों मीडिया के सवालों से बचते नजर आए। परिणीति सीधे जाकर राघव के कार में बैठ गईं।
जल्दी हो सकती है ऑफिशियल अनाउंसमेंट
कुछ दिनों पहले टाइम्स ऑफ इंडिया की रिपोर्ट के मुताबिक ये खबरें थीं कि दोनों का परिवार एक दूसरे के टच में है और जल्द ही किसी तारीख की घोषणा हो सकती है। अभी दोनों के फैमिली मेंबर्स अपने-अपने काम में व्यस्त हैं, इसलिए डेट के अनाउंसमेंट में समय लग रहा है।
हालांकि, वे इस संबंध में चर्चा कर रहे हैं। किसी बड़े इवेंट पर इंगेजमेंट की घोषणा हो सकती है। कार्यक्रम को बेहद प्राइवेट रखने की तैयारी है। दोनों के फैमिली मेंबर्स के अलावा चुनिंदा लोग ही इस फंक्शन में शामिल होंगे।